Številka: 410-0013-2024-5

Datum: 2.12.2024

**LETNI PROGRAM**

**PRODAJE OBČINSKEGA FINANČNEGA PREMOŽENJA**

1. Vrednostni papirji – upoštevana je knjigovodska vrednost na dan 31.12.2023:

|  |  |  |  |  |  |  |
| --- | --- | --- | --- | --- | --- | --- |
|  | Program prodaje občinskega finančnega premoženja – seznam **vrednostnih papirjev** | | | | | |
| Pravna oseba | SEDANJE STANJE | | | NAMENJENO ZA RAZPOLAGANJE | |
| **Zap. št.** | **Vrednostni papirji - izdajatelj** | **Knjigovodska vrednost (v EUR)** | **Delež v %** | **Število delnic oz. nominalna vrednost poslovnega deleža** | **Delež za prodajo in drugo razpolaganje v %** | **Število delnic oz. poslovni delež za prodajo in drugo razpolaganje** |
| 1. | Vipa Holding d.d. | 208,00 |  | 520,00 delnic VHDR |  | 520,00 delnic VHDR |
| 2. | Zavarovalnica Triglav d.d. | 728,70 |  | 21,00 delnic ZVTG |  | 21,00 delnic ZVTG |
| 3. | KS naložbe, d.d. | 4,00 |  | 4 delnice KSFG |  | 4,00 delnice KSFG |
| 4. | Krka, d.d. | 25.300,00 |  | 230,00 delnic KRKG |  | 230,00 delnic KRKG |
| 5. | Triglav Skladi, d.o.o. | 4.028,58 | / | 218,3392 enot premoženja sklada Evropa | / | 218,3392 enot premoženja sklada Evropa |
| 6. | NLB Skladi, d.o.o. | 1.473,57 | / | 47,00 enot premoženja sklada Globalni delniški | / | 47,00 enot premoženja sklada Globalni delniški |
| 7. | Sava infond, d.o.o. | 97,10 | / | 8,40 enot premoženja sklada Infond Dividendni, delniški podsklad | / | 8,40 enot premoženja sklada Infond Dividendni, delniški podsklad |
|  | **Skupaj** | **31.839,95** |  |  |  |  |

Mestna občina Nova Gorica je lastnica vrednostnih papirjev, ki jih je večinoma pridobila iz naslova dedovanj pokojnih, katerim se je sofinanciralo bivanje v domovih za starejše. Skupna knjigovodska vrednost papirjev, na dan 31.12.2023, znaša 31.839,95 EUR. Navedeni vrednostni papirji mestni občini prinašajo zanemarljivo vrednost prihodkov, v letu 2023 so bile dividende realizirane v višini 1.570,50 EUR. Če bo izkazan interes za odkup navedenih naložb, se bodo le-te na podlagi sprejetega programa prodaje finančnega premoženja lahko prodale z neposredno pogodbo.

1. Kapitalske naložbe – upoštevana je knjigovodska vrednost na dan 31.12.2023:

|  |  |  |  |  |  |  |
| --- | --- | --- | --- | --- | --- | --- |
|  | Program prodaje občinskega finančnega premoženja – seznam **kapitalskih naložb** | | | | | |
| Pravna oseba | SEDANJE STANJE | | | NAMENJENO ZA RAZPOLAGANJE | |
| **Zap. št.** | **Pravna oseba** | **Knjigovodska vrednost (v EUR)** | **Delež v %** | **Število delnic oz. nominalna vrednost poslovnega deleža** | **Delež za prodajo in drugo razpolaganje v %** | **Število delnic oz. poslovni delež za prodajo in drugo razpolaganje** |
| 1. | Primorske novice d.o.o. | 2.287,67 | 0,2522 | / | 0,2522 | / |
| 2. | Golf Gorica d.o.o. | 2.086,46 | 9,0909 | / | 9,0909 | / |
|  | **Skupaj** | **4.374,13** |  |  |  |  |

Mestna občina Nova Gorica je leta 2001 kupila poslovni delež Primorskih novic d.o.o. od fizične osebe. Zaradi majhnega deleža v lastništvu, v višini 0,25 %, nima bistvenega vpliva na poslovanje družbe. Skladno s sprejeto strategijo se zato predlaga odprodaja lastniškega deleža.

Prav tako je Mestna občina Nova Gorica vstopila v družbo Golf Gorica d.o.o. ob ustanovitvi leta 2004. Podjetje že nekaj let nima aktivnosti. Skladno s sprejeto strategijo se predlaga izstop iz lastniške strukture.

Ne glede na izkazano knjigovodsko vrednost kapitalske naložbe bo potrebno pred samo prodajo deleža v skladu z Uredbo o prodaji in drugih oblikah razpolaganja s finančnim premoženjem države in občin opraviti cenitev s strani pooblaščenega cenilca vrednosti podjetij, na podlagi katerega bo določena vrednost prodaje kapitalske naložbe.